stanford-oval/wikipedia huggingface dataset:
הנתיב המהיר בכביש 1
מאפיינים > אגרה

המשתמשים בנתיב המהיר נדרשים לשלם אגרה, פרט לכלי תחבורה ציבורית, מכוניות פרטיות המסיעות ארבעה נוסעים או יותר ומכוניות המשמשות נכים. בניגוד להחלטה המקורית של ועדת הכנסת, אופנועים אינם פטורים מתשלום אגרה ונדרשים לשלם מחצית מהסכום המלא. גביית האגרה מסתמכת על מצלמות ומערכות זיהוי אוטומטיות (בדומה לגבייה בכביש 6), והמשתמשים בנתיב יכולים להירשם מראש כמנויים ולנסוע בנתיב המהיר ללא מעבר במתחם "חנה וסע", בו ממוקמת עמדה המאפשרת תשלום באמצעות מכונות אוטומטיות. משתמשים שאינם מנויים מחויבים בקנס בנוסף לתשלום הרגיל, אם לא עצרו ושילמו את אגרת הנסיעה בעמדת תשלום בחניון חנה וסע. בחניון מוצבת גם עמדת זיהוי המיועדת לבדיקת מכוניות פרטיות שנהגיה מבקשים לקבל פטור מתשלום בזכות הסעת ארבעה נוסעים או יותר (או שלושה בשעות שפל).
גובה האגרה הוא דינמי, וגדל ככל שעומס התנועה בנתיב גדל. הנוהגים בכביש 1 מקבלים מידע על גובה האגרה הנכון לאותו רגע בשלט אלקטרוני הממוקם כקילומטר לפני הכניסה לנתיב המהיר. עם הפעלת הנתיב המהיר עמד גובה אגרת הנסיעה המינימלית על שישה שקלים והאגרה המקסימלית עמדה על 75 שקלים, מאז התעריף המקסימלי עלה ועמד על 97 שקלים, ביולי 2015 המחיר עלה ל-105 שקלים. שינוי התעריף בהתאם לעומס התנועה נועד לשמור על מהירות מינימלית של 70 קילומטר לשעה בנתיב, בכל שעות היממה. במהירות זו מוערכת הדרך ממחלף בן-גוריון לחניון שפירים בחמש דקות, ומשם למחלף קיבוץ גלויות בתל אביב, בשש דקות נוספות.
במסגרת תנאי הזיכיון הבטיחה המדינה לזכיין מקור הכנסה נוסף, מעבר לגביית האגרה, והוא תשלום (מהמדינה) בגין כל כלי רכב שחונה במתחם "חנה וסע" בשעות הבוקר. כן הבטיחה המדינה לזכיין תשלום במסגרת מנגנון של הבטחת יעד הכנסות שנתי.
בפברואר 2015 בוטלה אגרת הנתיב בקטע בן-גוריון עד חניון שפירים. הסיבה לביטול היא תדירות גבוהה של תפוסה מלאה בחניון. מצב זה עלול לגרום לחיוב מיותר של נוסעים שנמנעה מהם האפשרות לחנות ולהשתמש בשירותי התחבורה הציבורית.
מאפיינים > חניון

מערכת הגשרים שהוקמה מאפשרת רציפות בכניסות והיציאות מהחניון, ללא שימוש בצמתים או רמזורים. בחניון הוקם אולם המתנה שמשרת את הנוסעים ללא תשלום באוטובוסים הייעודיים הנוסעים הלוך וחזור בין החניון לאזור הקריה בתל אביב-יפו ולמתחם הבורסה ברמת גן. האולם ישמש גם את תחנת הרכבת, אם תוקם. שירות האוטובוסים, שכולל בשעות העומס נסיעה מדי חמש דקות, ממומן מתשלומי האגרה של המשתמשים בנתיב המהיר. בנוסף, חברות תנופה וקווים מפעילות ארבעה קווי אוטובוס (100,102,112,886) מהחניון לירושלים ומודיעין עילית במסלולים שונים.
הנתיב המהיר בכניסה לירושלים

במסגרת הסכם הזיכיון בין זכיינית הפרויקט, שפיר הנדסה לבין המדינה, קיבלה שפיר אופציה לביצוע פרויקט דומה בכניסה לירושלים. שהיה אמור לכלול הסבת הנתיב השמאלי בכביש 1, ממוצא עד גינות סחרוב, לנתיב מהיר בתשלום. אולם הסבתו לנתיב אגרה סוכלה בידי ועדת הכלכלה של הכנסת. כמו כן, סבל הפרויקט המתוכנן מהתנגדות ראש עיריית ירושלים לשעבר אורי לופוליאנסקי. זאת לאחר שבוצעו חלק ניכר מהעבודות להקמת הנתיב.
ביקורת

הנתיב המהיר גרר ביקורת מגורמים שונים. הביקורת נסבה סביב מספר נקודות:
ב-2012 התריע דו"ח מבקר המדינה שהנתיב המהיר נסלל בחלקו על גבי תוואי המיועד להקמת מסילת רכבת רביעית בין תל אביב ולוד. במסגרת תוכנית תשתית לאומית 33 (תת"ל 33), שאושרה ב-2018, כביש 1 יורחב צפונה בכ-24 מטרים. לשטח ההרחבה יועברו המסלול לכיוון תל אביב והנתיב המהיר ייסלל מחדש.
ההפקעה של נתיב תנועה אחד מתוך שלושה נתיבים ביציאה מהנתיב המהיר, בנתיבי איילון סמוך למחלף קיבוץ גלויות.
העובדה שבכניסה לנתיב המהיר אין תחנת רכבת, אף על פי שאזור הכניסה והחניה נמצאים על פסי הרכבת, ולמרות קיומה של תחנת רכבת בכפר חב"ד, סמוך מאוד למקום.
רכב עם 4 נוסעים ומעלה, הרשאי לעבור בנתיב באופן חופשי, צריך לעבור דרך תחנת בדיקה ידנית הגוזלת זמן, ומעמידה בשאלה את החסכון בזמן. זאת, במקום להשתמש במערכות אוטומטיות הסופרות את מספר האנשים ברכב, כמקובל בעולם.
הנתיב צר מאוד וחסום על ידי גדר-הפרדה משני צדדיו. רוחבו הצר של הנתיב מאפשר מעבר של טור אחד של כלי רכב בלבד. כתוצאה מכך, בשעת סכנה (לדוגמה, בלימת חירום של הרכב מלפנים), לא ניתן לתמרן ולהימלט לצדדים. בנוסף, רכב כבד שיתקע על הנתיב (בגלל תאונת דרכים, תקלה מכנית, וכו'), יחסום לחלוטין את הנתיב ויגרום לפקקי תנועה חמורים.
גורמים חברתיים יצאו נגד הכביש ואף כינוהו "נתיב לעשירים בלבד", היות שהמחיר לנסיעה בודדת בנתיב יכול להגיע ל-107 שקלים.
כלי רכב היוצאים מנתב"ג אינם יכולים להשתלב בנתיב המהיר גם אם הם מעוניינים בכך, ונאלצים להשתלב בשאר הנתיבים של כביש 1, אף על פי שמבחינה תכנונית, ניתן היה למקם את הכניסה לנתיב כ-400 מטר מערבה, ובכך לאפשר ליוצאים מנתב"ג להשתלב בנתיב המהיר. גורמים שונים טוענים שמדובר בהכשלה מכוונת, שנועדה למנוע ממאות המוניות, הפורקות מדי יום נוסעים בנתב"ג וחוזרות לתל אביב ריקות, מלנסוע בנתיב בחינם, שכן הנסיעה לרכב ציבורי פטורה מאגרה. עם זאת, ניתן לצאת מנתב"ג דרך מחלף לוד ולהשתלב בנתיב המהיר.
תושבי כפר חב"ד מתנגדים להיעדר מעבר נוח לנתיב מהכפר להולכי רגל, דבר הגורם לנפגעים, אף על פי שקיום מעבר חופשי שכזה היווה חלק מהסכם עם מועצת שדות דן בעניין.
מסלול הנתיב המהיר בכביש 1 ממזרח למערב

| קילומטרים | שם | סוג מפגש | מיקום | דרכים מצטלבות |
| --- | --- | --- | --- | --- |
| 0 | מחלף בן-גוריון |  | נתב"ג | (אין גישה מהיציאה המערבית של כביש נתב"ג -  ) |
| 5 | כניסה לחניון חנה וסע |  | סמוך למחלף שפירים, בית דגן | כביש גישה לחניון חנה וסע שבמרכז הכביש |
| 13 | מחלף קיבוץ גלויות |  | תל אביב | כביש 20  (אין גישה לכביש 461 ) |
ראו גם

כבישי ישראל
נתיבים מהירים בגוש דן
הערות שוליים

↑  עלות ההקמה של 756 מיליון שקל כוללת את תשלומי התמלוגים של הזכיין למדינה בסך של כ-278 מיליון שקל על פי תוספת להסכם בין המדינה לזכיין מ-2013. ראו שפיר הנדסה, דו"ח שנתי, עמ' א-41, ‏2014
↑  חוק נתיבים מהירים לרכב ציבורי (נתיבי אגרה) (הוראת שעה), התש"ס-2000
↑  אבי בר-אלי, פרויקט הנתיב המהיר לת"א: בניית מתחם חנה וסע הותנתה בהקמת תחנת רכבת, באתר הארץ, 10 באוקטובר 2007
↑  אבי בר-אלי, משרד הפנים: לבטל הנתיב המהיר לת"א, באתר הארץ, 10 באוקטובר 2007
1 2  לאומי עצר את המימון לנתיב המהיר לתל אביב, באתר כלכליסט, 25 בינואר 2009
↑  אבי בר-אלי, המדינה: "הפסקת העבודות בנתיב המהיר - הפרת הזיכיון", באתר TheMarker‏, 20 במאי 2009
↑  אבי בר-אלי, 4 חודשים לפני הפתיחה: הנתיב המהיר לתל אביב בסכנת ביטול, באתר TheMarker‏, 3 בינואר 2010
↑  שי פאוזנר, פתרון בסכסוך הנתיב המהיר לת"א: שפיר והמדינה הסכימו על פתיחתו בדצמבר הקרוב, באתר כלכליסט, 28 במרץ 2010
↑  עמירם ברקת, ‏נתיב מהיר נוסף ייסלל בכניסה הדרומית לתל-אביב, באתר גלובס, 2 בינואר 2013
↑  שינוי מיקום הכניסה לנתיב המהיר – הודעת "חוצה ישראל", אתר מועצת שוהם, 25 ביולי 2021
↑  שחר הזלקורן, אופנוענים ונכים - הכניסה לתל אביב תהיה בחינם, באתר ynet, 15 בדצמבר 2009
↑  ירון אדרי‏, כמה תעלה נסיעה בנתיב המהיר לתל-אביב?, באתר וואלה, 25 בנובמבר 2010
↑  ליאור גוטמן, רוצים "לחסוך" את הפקקים בכניסה לת"א? מחיר המקסימום בנתיב המהיר עלה ל-97 שקל, באתר כלכליסט, 3 ביולי 2014
↑  רועי צוקרמן, נסיעה בנתיב המהיר מתייקרת: עד 105 שקל ל-13 ק"מ, באתר ynet, 1 ביולי 2015
↑  החניון מפוצץ - והאגרה במקטע בנתיב המהיר לת"א תבוטל, באתר גלובס, 5 בפברואר 2015
↑  שפיר זכתה במכרז נתיב האגרה בכניסות לת"א וירושלים - תשלם 182 מיליון ש', באתר TheMarker‏, 2 באוגוסט 2006
↑  אבי בר-אלי, בקרוב בנתיב המהיר לתל אביב: שירות שאטלים לירושלים, באתר הארץ, 1 במרץ 2011
גל ניסים, ‏ירושלים: פרויקט הנתיב המהיר בכניסה לעיר לא ייצא לפועל, באתר גלובס, 8 בפברואר 2004
↑  אבי בר-אלי, מסתמן: פרויקט הנתיב המהיר לירושלים יבוטל, באתר TheMarker‏, 28 בדצמבר 2010
↑  עמירם ברקת, ‏מבקר המדינה על הנתיב המהיר: נסלל על חשבון הרכבת, באתר גלובס, 1 במאי 2012
↑  תתל/ 33
↑  ביזיון ישראלי: עומס כבד בכביש מס' 1 בשל פתיחת הנתיב המהיר; רק 900 נהגים השתמשו הבוקר בנתיב, באתר גלובס, 9 בינואר 2011
↑  רויטל חובל, בלעדי ל"כלכליסט": כך הפסיד הציבור את תחנת הרכבת בכניסה לנתיב המהיר, באתר כלכליסט, 16 בינואר 2011
↑  ניצן רז, הנתיב המהיר לת"א ייפתח ב-7 בינואר, באתר "אוטו", 27 בדצמבר 2010
↑  אבי בר-אלי, עידן הנתיב המהיר נפתח בהבטחה: לא תרדו מתחת ל-70 קמ"ש, באתר TheMarker‏, 28 בדצמבר 2010
↑  אבי אשכנזי, חולץ הפקקים: נסיעת בכורה בנתיב המהיר, באתר nrg‏, 28 בדצמבר 2010
↑  שחר הזלקורן, מדיניות חברתית? לא על הכביש הציבורי, באתר ynet, 3 בינואר 2011
↑  ארז וולברג, ‏ממחר: העשירים יוכלו לשריין לעצמם פטור מהפקק בכביש 1, באתר גלובס, 22 בנובמבר 2010
↑  עומר רבין, ‏תתכוננו לשלם עד 75 שקל כדי לעקוף את הפקקים לת"א, באתר גלובס, 27 בדצמבר 2010
↑  גיל מלמד, למה אי אפשר להגיע מנתב"ג לנתיב המהיר?, באתר nrg‏, 22 בפברואר 2011
↑  ראש ועד כפר-חב"ד על סגירת הנתיב: "זו שערורייה" אתר col ניסן תשע"ו
שלט המציג את האגרה הצפויה ללא עומס תנועה
שלט המציג את האגרה הצפויה בזמן עומס תנועה (התעריפים משתנים)
הסמל לכביש אגרה בשילוט דרכים בישראל
אוטובוסי הנתיב המהיר ממתינים בחניון חנה וסע בשפירים לקראת נסיעה לתל אביב
גורייבסק (מחוז קלינינגרד)

| --- | --- |
סמל גורייבסקסמל גורייבסק

 מדינה:  רוסיה רוסיה
 אובלסטי:  מחוז קלינינגרד מחוז קלינינגרד
 נפה:  גורייבסקי
 ראש העיר:  סרגיי פודולסקי
 תאריך ייסוד:  1262
 על שם:  Stepan Guryev 
 שטח:  10 קמ"ר
 גובה:  20 מטרים
 אוכלוסייה:  ‏
  ‑ בעיר:  27,751 (2023)
  ‑ צפיפות:  2775 נפש לקמ"ר (2023)
 קואורדינטות:  54°46′0″N 20°36′0″E﻿ / ﻿54.76667°N 20.60000°E﻿ / 54.76667; 20.60000
 אזור זמן:  UTC +3
 
  מפת מיקום  מפה מפורטת   (למפת רוסיה מוגדלת) מוסקבה נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניגורייבסק(למפת רוסיה רגילה) מוסקבה נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניגורייבסק(למפת מחוז קלינינגרד רגילה) קלינינגרד סובטסק צ'רניאחובסק בלטייסק גברדייסק זלנוגרדסק ליטא פולין הים הבלטי גורייבסק(למפת מחוז קלינינגרד מוגדלת) קלינינגרד סובטסק צ'רניאחובסק בלטייסק גברדייסק זלנוגרדסק ליטא פולין הים הבלטי גורייבסק  he tabBackground:;tabBorder:#aaa;defaultTab:0;
 
גורייבסק (ברוסית: Гурьевск, עד שנת 1946 נקראה בשמה הגרמני "נוֹיְהָאוּזֶן" Neuhausen, בליטאית: Romuva, בפולנית: Romnowo) היא עיר במרכז המובלעת הרוסית קלינינגרד, ומשמשת כמרכז המנהלי של ראיון גורייבסקי. העיר שוכנת במרחק של כ-7 קילומטרים מעיר קלינינגרד והינה למעשה עיר לווין שלה.
היסטוריה

בשנת 1262, הקימו אנשי המסדר הטבטוני מבצר, במקום בו מצוי העיר. בהמשך הועבר המבצר לידי הכנסייה הקתולית והפכה למקום מושבו של הבישוף המקומי. בשנת 1551 הועבר המבצר לידי אנה מריה מבראונשוויג-לינבורג, אימו של אלברכט פרידריך, דוכס פרוסיה. במאה ה-17 עובר המבצר לידי גאורג וילהלם, הנסיך הבוחר מברנדנבורג. עם הקמת ממלכת פרוסיה בשנת 1701, נכללה בה נוֹיְהָאוּזֶן. סביב המבצר נבנו בתים, בהם התיישבו חקלאים מקומיים. בשנת 1820 התגוררה בכפר 329 תושבים. בשנת 1877 - 559 תושבים. בשנת 1889 הושלמה בניית קו רכבת בין קניגסברג לנוֹיְהָאוּזֶן. באותה שנה נפתח בה גן חיות, שמשך אליו מבקרים מקניגסברג הסמוכה.
בשנת 1935 נבנה בפאתי העיר שדה תעופה, אשר שימש את לופטוופה במהלך כל שנות מלחמת העולם השנייה. בשנת 1939 התגוררו בעיר כ-4.2 אלף תושבים. נוֹיְהָאוּזֶן נכבשה בידי הצבא האדום ב-28 בינואר 1945. בתום המלחמה גורשה כל האוכלוסייה הגרמנית ממנה ובמקומה הגיעו מתיישבים מכל רחבי ברית המועצות. ב-7 בספטמבר 1946 הוחלף שמה לגורייבסק על שם הגנרל סובייטי, גיבור ברית המועצות סטפן גורייב, שנהרג בקרב על פילאו באפריל 1945.
אוכלוסיית גורייבסק מנתה כ־2400 איש בשנת 1959, בשנת 1989 התגוררו בה כמעט 8000 תושבים. האוכלוסייה של העיר המשיכה לגדול, לאחר התפרקות ברית המועצות. הגיעו אליה רוסים, אשר נאלצו לעזוב את הרפובליקות הדרומיות של ברית המועצות לשעבר. בעשור השני של המאה-ה21 החל פיתוח תעשייה בקלינינגרד ואל העיר הגיעו אזרחים רוסים, אשר מצאו מקומות עבוד בקלינינגרד (העיר גורייבסק נמצאת במרחק של כ-7 קילומטר מקלינינגרד ומחירי הדיור בה זולים יותר מבקלינינגרד). משנת 2013 עד שנת 2023 גדלה אוכלוסיית העיר ביותר מפי שניים: מ־13 אלף לכמעט 28 אלף איש.
לפי מרשם האוכלוסין שנערך בשנת 2020 הזדהו 78% מתושבי העיר כרוסים (יש לציין כי כ-15% מתושבי העיר סירבו לציין את הלאום שלהם בטפסי הרמשם).
ערים תאומות

לגורייבסק חמש ערים תאומות:
גרמניה דלבריוק (אנ'), גרמניה
בלארוס שצ'וצ'ין, בלארוס
רוסיה גורייבסק (אנ'), רוסיה
בלארוס לידא, בלארוס
פולין אולצקו (אנ'), פולין
הערות שוליים

↑  מפקד האוכלוסין של רוסיה ב-2020.
| --- | --- |
בקרת זהויות :  NLI: 987007535396305171  LCCN: n95013975  LNB: 000344742  VIAF: 123312820   WorldCat (עם VIAF): 123312820
השלום הרומאי

האימפריה הרומית בשיא גודלה לאחר כיבושי טראיאנוס
השלום הרומאי או פַּקס רוֹמָנָה (בלטינית: Pax Romana) הוא כינויה של התקופה שנמשכה משנת 27 לפנה"ס ועד שנת 180, בה שרר שלום ושקט יחסי ברחבי האימפריה הרומית. שקט זה התרחש בשלושה מישורים:
הבטחת אורח חיים מוגן לאזרחים בתוך שטחי העולם הרומי באמצעות קווי גבול מבוצרים ועוצמת הצבא הרומי.
הגעה לאיזון ושיתוף פעולה בין רומא לבין נתיניה באימפריה, אם כתוצאה מכיבוש ישיר ואם כתוצאה מהסכמים כפויים.
הגעה להבנה ושיתוף פעולה בין המעמדות השונים בקרב הרומאים.
קיסרי רומא בתקופת השלום הרומאי

אוגוסטוס (27 לפנה"ס – 14 לספירה)
טיבריוס (14–37)
קליגולה (37–41)
קלאודיוס (41–54)
נירון (54–68)
גלבה (68–69)
אותו (69)
ויטליוס (69)
אספסינוס (69–79)
טיטוס (79–81)
דומיטיאנוס (81–96)
נרווה (96–98)
טראיאנוס (98–117)
אדריאנוס (117–138)
אנטונינוס פיוס (138–161)
לוקיוס ורוס (161–169)
מרקוס אורליוס, שלט במשותף עם ורוס עד מותו של זה (161–180)
ראו גם

פאקס אמריקנה
לקריאה נוספת

האנציקלופדיה העברית, כרך ל', ראו ערך רומא, עמודים 732–747, הוצאת ספריית הפועלים, 1988
זאב רובין, השלום כסיסמה פוליטית ברומא הקיסרית, זמנים, 13, סתיו 1983, עמ' 14–23. (המאמר זמין לצפייה במאגר JSTOR לאחר הרשמה)
אוגוסטוס קיסר כפי שמוצג בפסל "אוגוסטוס מפרימה פורטה"
סת' קרי

| --- | --- |

קרי במדי דאלאס מאבריקס, 2020
 לידה:  23 באוגוסט 1990 (בן 34) שארלוט, צפון קרוליינה, ארצות הברית
 עמדה:  קלע, רכז
 גובה:  1.85 מטר
 מספר:  30
 מכללה:  אוניברסיטת ליברטי (2008–2009)   אוניברסיטת דיוק (2010–2013)
 דראפט:  לא נבחר, 2013
 קבוצות כשחקן
 2013–2014 2013–2014 2014 2014–2015 2015 2015–2016 2016–2018 2018–2019 2019–2020 2020–2022 2022–2023  2023–2024 2024–:  סנטה קרוז ווריורס ממפיס גריזליס קליבלנד קאבלירס אירי בייהוקס פיניקס סאנס סקרמנטו קינגס   דאלאס מאבריקס  פורטלנד טרייל בלייזרס   דאלאס מאבריקס   פילדלפיה 76'   ברוקלין נטס   דאלאס מאבריקס שארלוט הורנטס
 הישגים כשחקן
 שתי בחירות למשחק האולסטאר של ליגת הפיתוח (2014, 2015)   חמישיית העונה של ליגת הפיתוח (2015)   חמישיית העונה השלישית של ליגת הפיתוח (2014)
סת' אדהם קרי (באנגלית: Seth Adham Curry; נולד ב-23 באוגוסט 1990 בשארלוט, צפון קרוליינה שבארצות הברית) הוא כדורסלן אמריקאי המשחק בעמדות הקלע והרכז, בקבוצת שארלוט הורנטס מליגת ה-NBA.
סת' הוא בנו של כדורסלן העבר דל קרי, ואחיו הצעיר של סטפן קרי. בדומה לאחיו, נחשב קרי לאחד מקלעי השלשות המצטיינים בליגה, ועומד על אחוז הקליעה החמישי בטיבו בהיסטוריית הNBA, כ-43% מקשת ה-3.
נעוריו

קרי גדל בשארלוט, כשאביו דל שיחק בקבוצת שארלוט הורנטס המקומית, והתחיל לשחק בקבוצת הכדורסל של בית הספר התיכון שלו, התיכון הנוצרי של שארלוט. משפחתו של קרי היא נוצרית מאמינה. קרי משחק עם המספר 30 על חולצתו, כמו אביו ואחיו סטפן. בעבר שיחק גם עם המספר 31.
קריירת מכללות

במכללות התחיל לשחק בקבוצת הכדורסל של מכללת ליברטי שבווירג'יניה. בעונתו היחידה בליברטי העמיד ממוצע של 20.2 נקודות למשחק, הממוצע הגבוה ביותר בארצות הברית באותה שנה לשחקן שנה ראשונה במכללות. הוא שבר את שיא הנקודות לעונה של שחקן שנה ראשונה בקונפרנס ה"ביג סאות'". כעבור עונה אחת, כאמור, עבר לשחק בקבוצת הכדורסל של אוניברסיטת דיוק שבדרהאם, צפון קרוליינה, תחת המאמן המוערך מייק ששבסקי.
קרי לא היה יכול לשחק בעונה שלאחר מעברו לדיוק, עקב חוקי ה-NCAA שמונעים זאת. הוא נכנס לחמישייה בעונתו הראשונה כשחקן מן המניין, עקב פציעה באגודל של קיירי אירווינג. בעונתו האחרונה במכללות הוא נבחר לחמישיית העונה של קונפרנס החוף המזרחי, כשהוא מעמיד ממוצעים של 17.5 נקודות, עם 47% דיוק בזריקות מהשדה ו-44% בזריקות ל-3 נקודות.
קריירה מקצוענית > השנים הראשונות

קרי נרשם לדראפט 2013, אך לא נבחר בו. באוגוסט 2013 חתם על חוזה לא מובטח בגולדן סטייט ווריורס מה-NBA, שבה שיחק אז גם אחיו, סטפן. אחרי שישה משחקים בקדם-עונה, הווריורס שחררו את קרי. בנובמבר חתם קרי על חוזה כחלק מהסגל המורחב של סנטה קרוז ווריורס מליגת הפיתוח של ה-NBA. במשחקו הראשון עם סנטה קרוז רשם קרי 36 נקודות, 6 אסיסטים ו-3 ריבאונדים, כשהוא מדייק ב-12 מתוך 19 זריקות מהשדה.
ב-24 בדצמבר אותה שנה חתם קרי על חוזה עם קבוצת ממפיס גריזליס, וב-5 בינואר הופיע לראשונה ב-NBA במדיה. באותו יום הוא גם נופה מסגל הגריזליס, וחתם מחדש לאחר ארבעה ימים בסנטה קרוז. בפברואר אותה שנה נבחר להשתתף במשחק האולסטאר של ליגת הפיתוח של ה-NBA. במרץ חתם על חוזה לעשרה ימים עם קבוצת קליבלנד קבאלירס, שבסופו שוחרר מהקבוצה, ויום לאחר מכן חזר לסנטה קרוז. ממוצעיו של קרי באותה עונה בליגת הפיתוח היו 19.7 נקודות, 3.1 ריבאונדים, 5.8 אסיסטים ו-1.4 חטיפות ב-38 משחקים.
בקיץ 2014 שיחק קרי בליגת הקיץ של אורלנדו במדי אורלנדו מג'יק ובליגת הקיץ של לאס וגאס במדי פיניקס סאנס. בסוף ספטמבר חתם קרי על חוזה לא מובטח באורלנדו. אחרי מחנה האימונים בקדם העונה המג'יק החליטו אמנם לנפות אותו מסגל הקבוצה הבכירה, אך לפני כן הזכויות עליו בליגת הפיתוח עברו בטרייד לקבוצת ליגת הפיתוח של אורלנדו - אירי בייהוקס, וכך שמרו עליו תחת ידם.
קרי שיחק באותה עונה באירי, ואף נבחר שוב לאולסטאר ליגת הפיתוח. במרץ 2015 חתם קרי על חוזה לעשרה ימים עם פיניקס, שלא חודש בסיום התקופה. קרי חזר לאחר מכן לבייהוקס ונשאר לשחק שם עד סוף העונה. ממוצעיו בעונה זו היו 23.8 נקודות, 3.9 ריבאונדים, 4.2 אסיסטים ו-1.4 חטיפות למשחק. בסיום העונה נבחר קרי לחמישיית העונה של ליגת הפיתוח.
קריירה מקצוענית > סקרמנטו קינגס

בליגת הקיץ של לאס וגאס בעונת 2015 שיחק קרי במדי קבוצת ליגת הקיץ של ניו אורלינס פליקנס. קרי קלע בממוצע 24.3 נקודות למשחק, מה שהקנה לו מקום בנבחרת העונה של ליגת הקיץ. ב-22 ביולי 2015 חתם קרי על החוזה המובטח הראשון שלו ב-NBA, שכלל שכר של שני מיליון דולרים על פני שתי עונות במדי סקרמנטו קינגס.
הקינגס החתימו את קרי בגלל יכולת הקליעה הטובה שלו מעבר לקשת השלוש, כשהוא עומד על 43 אחוזי דיוק בקליעה מהטווח הזה בליגת הפיתוח עד החתמתו. הופעת הבכורה שלו במדי הקינגס הייתה ב-10 באוקטובר 2015, בניצחון על לוס אנג'לס לייקרס, כשהוא קולע שתי נקודות. ב-28 במרץ הוא קלע 21 נקודות בהפסד לפורטלנד טרייל בלייזרס, שיא קריירה ב-NBA. ב-11 באפריל ביצע לראשונה דאבל דאבל, כשהוא קולע 20 נקודות ומוסר 15 אסיסטים ב-38 דקות בניצחון הקינגס על פיניקס.
קרי סיים את עונת 2015/2016 עם ממוצעים של 6.8 נקודות, 1.5 אסיסטים ו-1.4 ריבאונדים ב-44 משחקים, עם אחוז דיוק של 45.1 בקליעה לשלוש. בסוף העונה קרי בחר להשתמש באפשרות היציאה שלו מהחוזה, ויתר על מיליון דולרים והפך לשחקן חופשי מוגבל. ב-15 ביולי חתם בקבוצת דאלאס מאבריקס.
קריירה מקצוענית > דאלאס מאבריקס

קרי פתח עם דאלאס את עונת 2016/2017 כמחליף, אך אט אט התקדם לחמישייה. במהלך העונה שיפר קרי שלוש פעמים את שיא הקריירה שלו בנקודות. הוא קלע 23 נגד לוס אנג'לס לייקרס בתחילת נובמבר, כאמור, מספר שיא - שהשווה לאחר פחות משבועיים מול סן אנטוניו ספרס. בינואר קלע 24 נקודות והוסיף לכך שיא קריירה בריבאונדים - 10, מה שהוביל לניצחון מול אותה קבוצה מסן אנטוניו, שבמשחק הקודם ניצחה היא. בסוף פברואר קלע 31 נקודות בהפסד למינסוטה, שיא קריירה נוסף, שאליו התקרב שלושה ימים לאחר מכן - כשקלע 29 בניצחון מול מיאמי היט. ב-7 באוקטובר 2017 נפצע קרי בשוקה השמאלית וגמר את העונה.
קריירה מקצוענית > פורטלנד טרייל בלייזרס

לקראת עונת 2018/2019 חתם על חוזה בפורטלנד טרייל בלייזרס.
קריירה מקצוענית > החזרה לדאלאס

ביולי 2019 חתם קרי על חוזה בדאלאס מאבריקס, בה שיחק בעבר בעונת 2016/2017.
קריירה מקצוענית > פילדלפיה 76'

לקראת עונת 2020/2021 הועבר בטרייד לפילדלפיה 76', תמורת ג'וש ריצ'רדסון וטיילר ביי.
ב-16 ביוני 2021, במהלך הסיבוב השני של הפלייאוף, קרי רשם שיא קריירת פלייאוף חדש של 36 נקודות במשחק 5 מול אטלנטה הוקס.
קריירה מקצוענית > ברוקלין נטס

בפברואר 2022 הועבר קרי בטרייד יחד עם בן סימונס, אנדרה דראמונד ושתי בחירות סיבוב ראשון בדראפט לברוקלין נטס, בתמורה לג'יימס הארדן ופול מילאספ. בעת הטרייד רשם קרי עונה מצוינת מקשת ה-3 עם אחוז קליעה של %40, והחזיק באחוז קליעה של 43% במהלך כל הקריירה - החמישי בגובהו בהיסטוריית הליגה.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | ממפיס | 1 | 0 | 4.0 | 0.000 | 0.000 | 0.000 | 0.0 | 0.0 | 0.0 | 0.0 | 0.0 |
| 2013/2014 | קליבלנד | 1 | 0 | 9.0 | 0.333 | 1.000 | 0.000 | 1.0 | 0.0 | 2.0 | 0.0 | 3.0 |
| 2014/2015 | פיניקס | 2 | 0 | 4.0 | 0.000 | 0.000 | 0.000 | 1.0 | 0.5 | 0.0 | 0.0 | 0.0 |
| 2015/2016 | סקרמנטו | 44 | 9 | 15.7 | 0.455 | 0.450 | 0.833 | 1.4 | 1.5 | 0.5 | 0.1 | 6.8 |
| 2016/2017 | דאלאס | 70 | 42 | 29.0 | 0.481 | 0.425 | 0.850 | 2.6 | 2.7 | 1.1 | 0.1 | 12.8 |
| 2018/2019 | פורטלנד | 74 | 2 | 18.9 | 0.456 | 0.450 | 0.846 | 1.6 | 0.9 | 0.5 | 0.2 | 7.9 |
| 2019/2020 | דאלאס | 64 | 25 | 24.6 | 0.495 | 0.452 | 0.825 | 2.3 | 1.9 | 0.6 | 0.1 | 12.4 |
| 2020/2021 | פילדלפיה | 57 | 57 | 28.7 | 0.467 | 0.450 | 0.896 | 2.4 | 2.7 | 0.8 | 0.1 | 12.5 |
| 2021/2022 | פילדלפיה | 45 | 45 | 34.8 | 0.485 | 0.400 | 0.877 | 3.4 | 4.0 | 0.8 | 0.2 | 15.0 |
| 2021/2022 | ברוקלין | 19 | 19 | 29.9 | 0.493 | 0.468 | 0.857 | 2.6 | 2.6 | 0.9 | 0.2 | 14.9 |
| 2022/2023 | ברוקלין | 61 | 7 | 19.9 | 0.463 | 0.405 | 0.927 | 1.6 | 1.6 | 0.6 | 0.1 | 9.2 |
| 2023/2024 | דאלאס | 36 | 3 | 12.7 | 0.372 | 0.363 | 0.895 | 1.4 | 0.8 | 0.5 | 0.1 | 4.3 |
| 2023/2024 | שרלוט | 8 | 1 | 19.8 | 0.441 | 0.321 | 0.917 | 2.0 | 1.8 | 0.6 | 0.4 | 9.0 |
| קריירה | קריירה | 482 | 210 | 23.5 | 0.471 | 0.431 | 0.864 | 2.1 | 2.0 | 0.7 | 0.1 | 10.4 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | פורטלנד | 16 | 0 | 20.4 | 0.366 | 0.404 | 0.818 | 1.6 | 0.8 | 0.8 | 0.3 | 5.6 |
| 2019/2020 | דאלאס | 6 | 0 | 28.8 | 0.585 | 0.476 | 1.000 | 1.8 | 1.3 | 1.0 | 0.0 | 12.8 |
| 2020/2021 | פילדלפיה | 12 | 12 | 31.8 | 0.578 | 0.506 | 0.789 | 2.3 | 2.3 | 0.8 | 0.3 | 18.8 |
| 2021/2022 | ברוקלין | 4 | 4 | 33.0 | 0.564 | 0.522 | 0.667 | 2.5 | 3.0 | 0.3 | 0.8 | 14.5 |
| 2022/2023 | ברוקלין | 3 | 0 | 19.3 | 0.526 | 0.333 | 0.667 | 1.0 | 2.0 | 0.0 | 0.0 | 8.3 |
| קריירה | קריירה | 41 | 16 | 26.1 | 0.524 | 0.468 | 0.805 | 1.9 | 1.6 | 0.7 | 0.2 | 11.6 |
הערות שוליים

↑  הווריורס מחתימים את השחקן החופשי סת' קרי, האתר הרשמי של גולדן סטייט ווריורס, 23 באוגוסט 2013
↑  הווריורס משחררים את ג'ו אלכסנדר, סת' קרי ודווין דדמון, האתר הרשמי של גולדן סטייט ווריורס, 25 באוקטובר 2013
↑  הגריזליס משחררים את סת' קרי, האתר הרשמי של ממפיס גריזליס, 5 בינואר 2014
↑  אורלנדו מג'יק מצרפת לסגל מחנה האימון את קאדים באטס, דרו קרופורד, סת' קרי ופייטון סיבה, אתר אינסיידהופס, 29 בספטמבר 2014
↑  הקינגס החתימו את קווינסי אייסי, סת' קרי ודוויאי דוקיין, האתר הרשמי של סקרמנטו קינגס, 22 ביולי 2015
↑  שאמס צ'רנייה, סת' קרי יוצא מהאופציה שלו עם הקינגס, אתר יאהו! ספורט, 22 באפריל 2016
↑  אריה אחמדי, המאבס החתימו את השחקן החופשי סת' קרי, האתר הרשמי של דאלאס מאבריקס, 15 ביולי 2016
↑  קרי חותם על חוזה בפורטלנד, באתר הקבוצה, 6 ביולי 2018
↑  קרי חותם על חוזה בדאלאס, באתר הקבוצה, 10 ביולי 2019
↑  פילדלפיה מצרפת את סת' קרי, באתר הקבוצה, 18 בנובמבר 2020
שבע בקיר

שבע בקיר או שבע על הקיר הוא משחק ילדים המשוחק בשלבים, בעזרת כדור גומי פשוט. מטרת כל משתתף היא לבצע את כל השלבים בהצלחה בזה אחר זה. אם המשתתף נכשל בביצוע אחד השלבים, התור עובר אל משתתף אחר המנסה לעמוד במשימה. המשתתף הראשון שמבצע את כל השלבים ברצף הוא הזוכה.
שלבים (מתחילים מ - 7)

7: זורקים את הכדור על הקיר ותופסים. חוזרים על פעולה זו 7 פעמים.
6: זורקים את הכדור על הקיר, מניחים לו ליפול על הרצפה פעם אחת ותופסים. חוזרים על פעולה זו 6 פעמים.
5: זורקים את הכדור על הקיר, מוחאים כף פעמיים ותופסים. חוזרים על פעולה זו 5 פעמים.
4: זורקים את הכדור על הקיר, מצליבים את הידיים על החזה ותופסים. חוזרים על פעולה זו 4 פעמים.
3: זורקים את הכדור על הקיר, מתכופפים ונוגעים ברצפה עם שתי הידיים ותופסים את הכדור בחזרה מבלי שהוא נגע ברצפה. חוזרים על פעולה זו 3 פעמים.
2: זורקים את הכדור על הקיר, נותנים לו לקפוץ קפיצה על הרצפה ותופסים אותו מתחת הברך. חוזרים על פעולה זו פעמיים.
1: זורקים את הכדור על הקיר, עושים סיבוב במקום ותופסים את הכדור.
סדר השלבים

7 עד 1, 6 עד 1, 5 עד 1  וכו', כאשר השלב 5 בשרשרת שמתחילה בשלב 7 נקרא: "5 של 7",השלב 3 בשרשרת שמתחילה בשלב 6 נקרא: "3 של 6" וכו'. לאחר מכן חוזרים על השלבים ב"דום" (בלי להזיז רגל אחת), ולאחר מכן בלי להזיז אף רגל, עם יד אחת, רגל אחת וכדומה.
כללים מיוחדים

כשהכדור פוגע בקיר, עליו לפגוע בנקודה הגבוהה מגובה הראש.
ממלכת גוויניד'

ממלכת גוויניד' (בוולשית: Teyrnas Gwynedd; בלטינית: Venedotia) הייתה ממלכה ולשית בימי הביניים אשר שכנה בצפון-מערב ויילס.
הממלכה נוסדה לאחר סיום השלטון הרומי בבריטניה במאה ה-5 ולבסוף הצליחה אף לייסד את נסיכות ויילס בשנת 1216 אשר התקיימה עד לסיפוחה המלא אל תוך אנגליה ב-1542. לאורך ההיסטוריה של הממלכה, לא פעם זכו מלכי גוויניד' בתואר "מלך הבריטונים", זאת כדי להבדיל אותה ממלכות שהוקמו בבריטניה על ידי עמים ושליטים זרים, בעוד שגוויניד' נחשבה לממלכה בריטונית אמיתית.
בארבע המאות הראשונות של הממלכה היא נשלטה בידי בית קונד'ה, שושלטו של המלך הראשון של גוויניד' קונד'ה אפ אדרן. בתקופה זו, ככל הנראה עיר הבירה של הממלכה שכנה בדגנווי עיירה בצפון ויילס (בימינו בצפון מחוז קונווי). בשנת 878, התעוררו מאבקי שליטה בין בניו של רודי הגדול ולבסוף אנרוואד אפ רודי זכה בכתר ובכך הקים שושלת חדשה בית אברפראו שעתידה הייתה לעמוד בראש הממלכה לסירוגין לאורך רוב ההיסטוריה של הממלכה. עם עליית השושלת החדשה עיר הבירה של הממלכה עברה לעיירה אברפראו במערב האי אנגלסי, שעל שמה נקראה גם השושלת.
בימינו משמר מחוז גוויניד' את שם הממלכה ההיסטורית, אף על פי שגבולותיו קטנים במידה רבה מגבולות הממלכה.